O`zini o`zi moliyalashtirishga o`tayotgan OTMlar ro`yxati tasdiqlandi

«Oliy ta`lim muassasalarini bosqichma-bosqich o`zini o`zi moliyalashtirish tizimiga o`tkazish to`g`risida» Hukumat qarori qabul qilindi. Bu haqda Adliya vazirligi xabar bermoqda.
Qaror bilan, 2020 yil 1 yanvardan boshlab, tajriba-sinov tariqasida o`zini o`zi moliyalashtirish tizimiga o`tayotgan 10 ta oliy ta`lim muassasalari ro`yxati tasdiqlandi.
Bunda ushbu OTMlarning ilmiy pedagogik salohiyati yuqoriligi, moliyaviy faoliyatining barqarorligi, moddiy-texnika bazasi etarli darajadaligi, ta`lim xizmatlari bozorida mazkur mutaxassisliklarga talab yuqoriligi inobatga olindi.
Shuningdek, o`zini o`zi moliyalashtirish tizimiga o`tayotgan OTMlarga bir qator qo`shimcha vazifalar belgilandi.
Qo`shimcha ta`lim xizmatlarini ko`rsatish, iqtisodiyot tarmoqlari mutaxassislarining malakasini oshirish va boshqa pullik xizmatlarni joriy etish shular jumlasidandir.
Qarorga ko`ra, o`zini-o`zi moliyalashtirish tizimiga o`tayotgan OTMda to`lov-kontrakti asosida ta`lim olayotgan talabalarning kontrakt to`lash muddatlari tomonlar kelishuviga ko`ra shartnoma asosida belgilanadi.
Ma`lumot uchun: Prezidentning 2019 yil 11 iyuldagi qarori (http://lex.uz/docs/4415478) bilan 2020 yildan boshlab ayrim OTMlar bosqichma-bosqich o`zini o`zi moliyalashtirish tizimiga o`tishi belgilangan.